1. ΝΟΜΟΘΕΤ. ΔΙΑΤΑΓΜΑ υπ’ αριθ. 43 της 3/5 Δεκ. 1968 (ΦΕΚ Α΄ 288) Περί καθορισμού των κινήτρων δια την ανάπτυξιν της χοιροτροφίας. Άρθρ.1.-1.Αι, εντός μιας πενταετίας από της ενάρξεως της ισχύος του παρόντος, ιδρυθησόμεναι χοιροτροφικαί επιχειρήσεις μεγάλου μεγέθους, υφ’ οιανδήποτε μορφήν, απαλλάσσονται ολοσχερώς της φορολογίας εισοδήματος επί μίαν πενταετίαν από ενάρξεως της λειτουργίας των. Μετά δε την εκπνοήν της πενταετίας από της λειτουργίας των υπάγονται εις τας διατάξεις του Ν.Δ. 4002/1959 «περί λήψεως φορολογικών και άλλων τινών μέτρων προς ενίσχυσιν των παραγωγικών επενδύσεων» και του Α.Ν. 147/1967 «περί συμπληρώσεως της, περί κινήτρων δια βιομηχανικάς επενδύσεις, κειμένης νομοθεσίας». 2.Χοιροτροφικαί επιχειρήσεις μεγάλου μεγέθους είναι: α)Αι επιχειρήσεις αναπαραγωγής βελτιωμένων φυλών χοίρων των οποίων ο αριθμός των ενηλίκων θηλέων ζώων να ανέρχεται εις 500 κεφαλάς, διαρκώς καθ’ όλην την πενταετίαν. Τα παράγωγα των εν λόγω επιχειρήσεων θα διατίθενται δι’ αναπαραγωγήν εις ετέρους χοιροτρόφους ή θα διατηρούνται προς πάχυνσιν πέραν των 90 χιλιογράμμων ζώντος βάρους, είτε υπό των ιδίων των επιχειρήσεων, είτε υπό ετέρων εκτροφέων εις ους θα διατίθενται προς τον σκοπόν αυτόν. β)Αι επιχειρήσεις παχύνσεως βελτιωμένων χοίρων δυναμικότητος τουλάχιστον 2.000 κεφαλών ετησίως προερχομένων είτε εξ ιδίας παραγωγής είτε εξ ετέρων εγχωρίων πηγών, αγοραζομένων εις ζων βάρος ουχί πέραν των 30 χιλιογράμμων. Άπαντες οι ανωτέρω χοίροι παχύνσεως δέον να διατηρούνται μέχρις ότου αποκτήσουν ζων βάρος 90 χιλιογράμμων τουλάχιστον, προ της σφαγής των. Άρθρ.2.-1.Εις τας ιδρυθησομένας εντός πενταετίας από της ισχύος του παρόντος ως άνω μεγάλας μονάδας χοιροτροφίας παρέχεται το δικαίωμα όπως προμηθευθούν εν συνόλω εκ του εκάστοτε αρμοδίου οργάνου παρεμβάσεως και εντός μιας πενταετίας από της λειτουργίας των: α)Αι μεν επιχειρήσεις αναπαραγωγής 500 βελτιωμένων φυλών ενηλίκων χοίρων 10.000 τόννους δημητριακών εξ ων 50% εις κριθήν και 50% εις σίτον, εις τιμήν μειωμένην κατά 30% της εκάστοτε οριζομένης τιμής παρεμβάσεως και δια παράδοσιν εις τας αποθήκας συγκεντρώσεως του ως άνω οργάνου. β)Αι επιχειρήσεις βελτιωμένων φυλών παχύνσεως 1.000 τόννους δημητριακών εξ ων 50% εις κριθήν και 50% εις σίτον, υπό τους αυτούς, ως ανωτέρω, όρους. 2.Δια τας μονάδας μεγαλυτέρας δυναμικότητος το δικαίωμα προμηθείας δημητριακών αυξάνεται ως κάτωθι: α)Κατά 2.000 τόννους δημητριακών δι’ εκάστην επί πλέον εκατοντάδα ενηλίκων θηλέων χοίρων αναπαραγωγής κατά την διάρκειαν μιας πενταετίας. β)Κατά 250 τόννους δημητριακών δια κάθε επί πλέον 500 εκτρεφόμενα ετησίως χοιρίδια, κατά την διάρκειαν μιας πενταετίας. 3.Ο ρυθμός απορροφήσεως υπό των χοιροτροφικών επιχειρήσεων αμφοτέρων των μορφών (αναπαραγωγήςπαχύνσεως) των ως άνω διατεθησομένων ποσοτήτων δημητριακών δεν δύναται να υπερβή ετησίως, το 20% της συνολικής ποσότητος της προβλεπομένης δια μίαν πενταετίαν από της ιδρύσεώς των. 4.Εις περίπτωσιν καθ’ ην δεν διατίθενται επαρκείς ποσότητες δια την, κατά τα ανωτέρω, προμήθειαν δημητριακών παρέχεται το δικαίωμα εις τας χοιροτροφικάς επιχειρήσεις, εισαγωγής εκ του εξωτερικού, ίσης ποσότητος δημητριακών εις τας διεθνείς τιμάς, απηλλαγμένης παντός δασμού, φόρου, τέλους και πάσης ετέρας επιβαρύνσεως. Με την παρ. 10 του άρθρ. 4 του Νόμ. 2459/18-19 Φεβρ. 1997 (ΦΕΚ Α΄ 17), τόμ. 27 σελ. 194,725 καταργήθηκαν οι απαλλαγές από τα τέλη χαρτοσήμου που προβλέπονται από την άνω παρ. 4. (Αντί για τη σελ. 698,971(β) Σελ. 698,971(γ) Τεύχος 1261-Σελ. 107 Χοιροτροφία 17.Θ.φ.1 Άρθρ.3.-Αι χοιροτροφικαί ως άνω επιχειρήσεις υπάγονται εις τας γεωργικάς επιχειρήσεις και απολαμβάνουν όλων των πλεονεκτημάτων δια την χρηματοδότησίν των υπό της Αγροτικής Τραπέζης της Ελλάδος (Α.Τ.Ε.). Ομοίως δυνατόν αύται να χρηματοδοτούνται και υπό της Ελληνικής Τραπέζης Βιομηχανικής Αναπτύξεως (Ε.Τ.Β.Α.) υπό τους αυτούς ως και υπό της Αγροτικής Τραπέζης της Ελλάδος όρους. Άρθρ.4.-«Η τιμή διαθέσεως του χοιρείου κρέατος, εφεξής ρυθμίζεται κατά τας διατάξεις του Ν.Δ. 136/1946 «περί κυρώσεως, τροποποιήσεως και συμπληρώσεως του από 10/11/5/1946 Ν.Δ/τος «περί Αγορανομικού Κώδικος» (τόμ. 5 σελ. 47). Το άρθρ. 4 αντικατεστάθη ως άνω δια του Ν.Δ. 1214/1972 (κατωτ. αριθ. 4). Άρθρ.5.-Αναπαραγωγά ζώα, αυτοκίνητα-ψυγεία, μηχανήματα και εξαρτήματα εισαγόμενα εκ του εξωτερικού δια τας ανάγκας των ως άνω χοιροτροφικών επιχειρήσεων, απαλλάσσονται παντός δασμού, τέλους, φόρου και πάσης ετέρας επιβαρύνσεως. Με την παρ. 10 του άρθρ. 4 του Νόμ. 2459/18-19 Φεβρ. 1997 (ΦΕΚ Α΄ 17), τόμ. 27 σελ. 194,725 καταργήθηκαν οι απαλλαγές από τα τέλη χαρτοσήμου που προβλέπονται από το άνω άρθρ. 5. Σελ. 698,972(γ) Τεύχος 1261-Σελ. 108 Άρθρ.6.-Αι υπαχθησόμεναι εις τας διατάξεις του παρόντος Νόμου, χοιροτροφικαί επιχειρήσεις, δύνανται να ιδρύουν σφαγείον και ψυγείον, εις τον χώρον ή πλησίον του χοιροτροφείου, δια την εξυπηρέτησιν των αναγκών της παραγωγής των, μη απαιτουμένης αδείας ιδρύσεως, τηρουμένων κατά τα λοιπά των σχετικών διατάξεων. Απαγορεύεται ρητώς η χρησιμοποίησις τόσον του σφαγείου όσον και του ψυγείου, δια την σφαγήν ή ψύξιν ζώων και κρεάτων ανηκόντων εις τρίτους. Παράβασις της απαγορεύσεως ταύτης συνεπάγεται την άμεσον ανάκλησιν λειτουργίας του σφαγείου και ψυγείου. Άρθρ.7.-Των ευεργετημάτων του παρόντος απολαμβάνουν μόνον αι χοιροτροφικαί επιχειρήσεις, των οποίων αι εγκαταστάσεις είναι συγχρόνου τύπου και σύμφωνοι με τας νεωτάτας μεθόδους της ζωοτεχνίας κατά τα οριζόμενα δι’ αποφάσεων του Υπουργού Γεωργίας. Άρθρ.8.-Πάσα ετέρα λεπτομέρεια επί της εφαρμογής του παρόντος καθορισθήσεται δια κοινών αποφάσεων των Υπουργών Γεωργίας και Εμπορίου. Άρθρ.9.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 17.Θ.φ.1 Χοιροτροφία 